Guillermo Calliero Quartet | JazzTerrassa
Data: divendres, 30 octubre, 2015 - 22:30Tipus Event: ConcertEspai: Nova Jazz CavaEstil: Jazz
Guillermo Calliero Trompeta Federico Mazzanti Piano Martin Laportilla Baix elèctric Nicolas Correa Bateria Comprar entrades
"Old Tunes"El retorn a Terrassa del respectat trompetista argentí Guillermo Calliero (Santa Fe, 1973) és notícia! El 2011 el vam escoltar com a membre del Horacio Fumero Trio i la Flamenco Big Band, coincidint amb el lliurament a Perico Sambeat JazzTerrassam del 30è Festival de Jazz Terrassa, una absència massa prolongada que hem aconseguit esmenar amb la presentació del projecte “Old Tunes”: velles cançons de Michel Legrand, Astor Piazzolla i Horacio Fumero, entre d’altres. Trenquem tres anys sense assaborir-ne el lirisme i vocació melòdica atorgada per figures mundials amb les que ha compartit escenari, de Paquito D’Rivera a Roy Hargrove, passant pels trompetistes Wynton Marsalis i Bobby Shew, entre molts d’altres.
Amb la música de la seva terra com a bandera, tango i folklore s’equilibren i desemboquen en el llenguatge del be bop que Calliero domina amb mestria. Músic seré i amb un grau de maduresa associat a la creativitat, el seu és un so net, rodó, càlid i presenta un fraseig elegant amb un sentit del ritme intel.ligent.
El 2005 el rotatiu La Nacion de Buenos Aires el qualificava com a millor trompetista de l’any, reconeixement amb el què un any més tard s’instal·lava a Barcelona enriquint amb escreix l’escena jazzística catalana. Amb “Buenos Aires Hora Cero” publicat el 2012 assentava el seu toc sensorial i preciosista que el caracteritza.